*Capra sibirica* mas et femina in Horto Zoologico Berolinensi

---

**Animalia** — Chordata

Classis : Mammalia   
Ordo : Artiodactyla   
Familia : Bovidae   
Subfamilia : Caprinae   
Tribus : Caprini   
Genus : ***Capra***   
Linnaeus, 1758  
   
Palaeontologia

2.6–0 m.a.:  
praeЄ







Є
O
S
D
C
P
T
I
K
Pg
N

↓
Pleistocaeno-Praesens
Subdivisiones: Species*Vide commentarium.*.
Territorium

Distributio geographica specierum *Caprae*

***Capra*** est genus mammalium, cui sunt usque ad novem species, inter quas insigniter *Capra aegagrus,* *Capra falconeri,* et aliquot species vulgo ibices appellatae. *Capra aegagrus hircus* est familiaris subspecies domesticata ferae *Caprae aegagrus* speciei. Indicia de domitu caprarum abhinc annorum 8500 orta sunt.

*Capra nubiana* mas.
Cor caprinum.
Caprae ferae sunt animalia montana, quae agilia et robusta supra saxa nuda scandere plantisque raris vesci possunt. A genere *Ovium* distingui possunt glandulis odoris prope pedes, in inguine, et ante oculos, absentia aliarum glandularum facialium, praesentia barbae in nonnullis speciebus, et callis sine capillis in genibus crurum anteriorum. *Oreamnos,* vulgo capra montana appellatus, est genus separatum.

Taxinomia
---------

Omnes generis *Caprae* species sunt ruminantia subfamiliae caprinarum familiae Bovidarum. Ruminant et stomachos quattuor camerarum habent, qui partes magni momenti agunt in digestione, vomitu, et secunda cibi digestione. Genus *Capra* genera *Ovem* et *Ammotragum* aliquando comprehendit, sed haec genera paene ubicumque genera distincta putantur, ut *Capra* solum capras et ibices comprehendat. In hoc genere minore, nonnulli auctores solum duas species agnoscunt, in uno latere *Capra falconeri,* inque alio omnes species aliae. Hodie, novem species usitate accipiuntur.

* *Capra caucasica*
* *Capra cylindricornis*
* *Capra falconeri*
* *Capra ibex*
* *Capra nubiana*
* *Capra pyrenaica*
* *Capra sibirica*
* *Capra walie*
* *Capra aegagrus*
	+ *Capra aegagrus hircus*
	+ *Capra aegagrus aegagrus*

*Caprae aegagrus hircus* sunt coniunctiones multiplices et systematicae, quae nondum omnino resolutae sunt. Studia recentia in DNA mitochondriali ibices Sibericum (*Capram sibiricam*) et Nubianum (*Capram nubianam*) distinctas species repraesentare significant, quae cum ibice alpina (*Capra ibex*) non arte cognatae sunt, quamquam earum aspectus corporeus est similis. Ibex alpina cum ibice Hispanica (*Ibice pyrenaica*) sunt unus grex. *Capra caucasica* cum *Capra aegagrus* artius cognata videtur quan cum *Capra cylindricorni.* *Capra falconeri* aliarum specierum haud separata est; olim separatus generis ramus putata fuerat.

Paene omnes caprarum ferarum species sunt allopatricae (geographice separatae). Solum geographicae *Caprarum hircus* et *Caprarum caucasicorum cylindricornis* regiones congruunt; similiter regiones *Caprarum falconeri* et *Caprarum sibericarum.* Animalia fera in regionibus amborum parium plerumque non intercoeunt, species cum specie, sed omnes *Caprae* species captivae intercoire possunt, progenies fertiles gignentes.

Species et subspecies
---------------------

| Imago | Binomen | Distributio |
| --- | --- | --- |
|  | *Capra caucasica* | Caucasus |
|  | *Capra cylindricornis* | Caucasus maior |
|  | *Capra falconeri* | Asia Media, Karakoram, et Himalaia |
|
|  | *Capra aegagrus* | Turcia et Caucasus in occidente ad Turcomanniam,  Afganiam, et Pakistaniam |
|  | *Capra aegagrus hircus* | Asia meridiana et occidentalid et Europa Orientalis. |
|  | *Capra sibirica* | Asia media et septentrionalis, Afganistania, Sina occidentalis et septentrionalis (plerumque Xinjiang), India septentrionalis et occidentalis, Kazachstania meridiana et orientalis, Kyrgyzstania, Tadzikistania, Uzbecia orientalis, Mongolia, Pakistania septentrionalis, et Russia media et meridiana |
|  | *Capra pyrenaica* | Paeninsula Iberica |
|  | *Capra walie* | Aethiopia |
|  | *Capra ibex* | Francia, Italia, Helvetia, Lichtenstenum, Bavaria, Austria, Slovenia |
|  | *Capra nubiana* | Algeria, Aegyptus, Aethiopia, Erythraea, Israel, Iordania, Libanus, Omania, Arabia Saudiana, Sudania, et Iemenia |

Domitus et usus
---------------

Caprae herbas malas naturaliter continent.
Ibex clivum saxosum scandit.
Caprae cum ovis erant inter prima animalia domesticata. Ratio domesticationis abhinc annorum 10 000 vel plus in terra nunc Irania appellata coepit, facilis pellis, carnis, lactisque usus causa. Cutis caprarum usque ad Medium Aevum adhibebatur pro ampullis aquae et vini in itinere et *camping,* et in certis regionibus pro membrana scribendi.

Notae
-----

1. ↑  Parrini et al. 2009.
2. ↑  Ansell 1972.
3. ↑  Haltenorth 1963.
4. ↑  Pidancier et al. 2006.
5. ↑  "Phylogenetic Reconstructions in the Genus Capra (Bovidae, Artiodactyla) Based on the Mitochondrial DNA Analysis" *Russian Journal of Genetics* 2007, 43 (2): 181–89. Editio interretialis.
6. ↑  Heptner 1989.
7. ↑  Zeder et Hesse 2000.

Bibliographia
-------------

* Ansell, W. F. H. 1972. "Order Artiodactyla." In *The mammals of Africa: An identification manual,* ed. J. Meester et H. W. Setzer, part 15, 1–84. Vasingtoniae: Smithsonian Institution Press.
* Gavashelishvili, A. Y. A. Yarovenko, E. A. Babayev, G. Mikeladze, Z. Gurielidze, D. Dekanoidze, N. Kerdikoshvili, L. Ninua, et N. Paposhvili. 2018. "Modeling the distribution and abundance of eastern tur (*Capra cylindricornis*) in the Caucasus." *Journal of Mammalogy* 99 (4): 885–97. doi:10.1093/jmammal/gyy056.
* Haltenorth, T. 1963. "Klassifikation der Säugetiere: Artiodactyla I." *Handbuch der Zoologie* 8 (32): 1–167.
* Heptner, V. G. 1989. *Mammals of the Sowjetunion, vol. I: Ungulates.* Lugduni Batavorum et Novi Eboraci. ISBN 90-04-08874-1.
* Parrini, F. et al. 2009. "*Capra ibex* (Artiodactyla: Bovidae)." *Mammalian Species* 830: 1–12. doi:10.1644/830.1.
* Pidancier, Nathali, Steve Jordan, Gordon Luikart, et Pierre Taberlet. 2006. "Evolutionary history of the genus *Capra* (Mammalia, Artiodactyla): Discordance between mitochondrial DNA and Y-chromosome." *Molecular Phylogenetics and Evolution* 40: 739–49. Editio interretialis.
* Weaver, Sue. 2020.; *The goat: a natural and cultural history.* Princetoniae: Princeton University Press. ISBN 9780691191331.
* Whitehead, G. Kenneth. 1972. *The wild goats of Great Britain and Ireland.* Newton Abbot: David and Charles. ISBN 0715355082.
* Zeder, Melinda A. et Brian Hesse. 2000. "The Initial Domestication of Goats (*Capra hircus*) in the Zagros Mountains 10,000 Years Ago." *Science* 287, no. 5461 (24 Martii): 2254–57. Abstractum.

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Capram*** spectant. |

|  |  |
| --- | --- |
|  | Vide **"*Capram*"** apud **Vicispecies**. |

|  |  |
| --- | --- |
|  | **Situs scientifici:**  • ITIS • NCBI • Biodiversity • Encyclopedia of Life • Fossilworks |